|  |  |  |  |  |
| --- | --- | --- | --- | --- |
| Številka: | 43001-91/2024 |  | oznaka naročila: | U- |
| Datum: | 8. 4. 2024 |  | MFERAC: | 2431-24-000278 |

**OBVESTILO O OBJAVI NAROČILA ZAINTERESIRANIM PONUDNIKOM**

po postopku zbiranja ponudb za naročilo, povezano z odpravo posledic poplav in plazov v skladu s 26. členom ZIUOPZP

**Predmet naročila:**

**UJMA 2023: Sanacija treh usadov na RT – 926, odsek 6519 v km 2.240, km 4.10 in km 4.80**

Zainteresirani ponudniki morajo biti registrirani v informacijski sistem e-JN (https://ejn.gov.si). Svoj interes za oddajo ponudbe podajo na e-naslov: [gp.drsi@gov.si](mailto:gp.drsi@gov.si) tako, da navedejo naziv gospodarskega subjekta in elektronski naslov, s katerim so registrirani v informacijskem sistemu e-JN, na katerega mu bo naročnik lahko poslal vabilo k oddaji ponudbe. Obvezno morajo navesti tudi predmet naročila in št. zadeve 43001-91/2024.

**Vsebina in cilj naročila:**

V sklopu naročila se odpravljajo posledice UJME 2023 na državni cesti RT – 926, odsek 6519 Sleme Koprivna.

V mesecu avgustu je prišlo do izrednih dogodkov – velikih poplav in nalivov, ki so sprožili površinske usade nad in pod predmetno državno cesto.

Za zagotovitev ustrezne stabilnosti in nosilnosti nasipne brežine pod cesto, je predvidena izvedba podporne konstrukcije iz armirane zemljine na območju km 2.24 in na območju km 4.8, medtem ko je na območju km 4.1 predvidena kamnita zložba.

Na območju km 2.240 desno oz. nad cesto, je za preprečitev dodatnega zdrsa pobočnega materiala predvidena izvedba kamnite zložbe.

Na vseh treh lokacijah se obnovi makadamska voziščna konstrukcija in postavi jeklena varnostna ograja.